Isigidimi Sama-Xosa

Ipepa Lamaxosa Lenyanga.

Vol. V. LOVEDALE, SOUTH AFRICA, DECEMBER 1, 1875. No. 63

Isigidimi Samaxosa.

AB ANTWANA ABADUTYULWEYO

E-GWALI.

Ngomhla we 16 ka November kuhle e-Gwali into elusizi lungenakugqitywa ngamazwi, yehla kumhlabakaMr. Murray. Ukwenzeka kwayo kube loluhlobo.—Kute ukumka komhla ngalomini kwesuka kumhlaba ka Hayihayi Maqubela—omelene nalowo ka Murray—amantombazana asixenxe ango Lejina, Fuduka, Mkatemliti, Nongeve, Nomtiki, Nontengemntu, no Nomabangi. Awokuqala amabini ebengaka Hayihayi. Asuke lamantomba- zana esiya kucela ilamuni ezimuncu kwa Murray, kumlungu okangela lomhlaba, oqele ukuhlala ebapa abantwana kuba esiti ziyabola. Bafike xa lomlungu apumayo endlwini epete izembe eya kucanda inkuni, eza kubasela umlilo unyana ka Murray abati ngu George, inkwenkwe ebudala buminyaka 16. Ute kanti naye usand’ ukufika evela e-Dikeni etunywe ngumkuluwa wake waza wagaleleka emanzi kuba lalisina. Ezonkuni ke beziya kucandwa kulungiselelwa yena. Ute akupuma lomgcini mhlaba ka Murray acela amantombazana, wati naye akuwabona waseleyazi into ayizeleyo. Akawapendulanga noko kwa eko, waba esiti makake agqibe ukucanda and’ ukuza kuwapa. Ujikele ecaleni kwendlu apo bezikona inkuni basala abantwana bemi berozile ngase mnyango—u-Lejina no Fuduka baka Hayihayi bepambili, emva kwabo engu Mkatemliti ka Peter Mpanjukelwa wase Tolofiyeni kwesika Mabandla. Kusenjalo uze kuti tu emnyango lomfana ka Murray wati kubo ndiza kunidubula. Utsho wangena endlwini wapuma nompu wabuya wapinda ukuti ndiza kunidubula. Enye yamantombazana u-Lejina ipendule ngeliti kunokuba usidubule siyeke sigo- duke, ute akutsho yaselibasa lenkwenkwe

yazangeso sikoti sinye yababulala kwaoko abebepambili bobatatu, yabanxwelera ababini, u-Nomabangi no Nongeve, bababini abasindileyo. Lompu ubunxashwe uhlwaya olukulu. Ute akubadubula bake abantwana bawa bonke, baza ke aba basindileyo nabanxweleriweyo bavuka babaleka. Lomfo ubeye kucanda ute akuva isitonga wajika wakangela wabona sebefile abatatu. Ubaleke waya ku George wati, “ Yintonina le uyenzileyo akapendula omnye. Ubaleke u-Mr. Stroud—lomgcini mhlaba—waya kubika kwa Mr. Amos umlungu okwakufupi. Kwangelo xesha kubeko umntu oza kubika kwa Hayihayi. Aputume kwa- oko amadoda u-H. wabamba ihashe, waqala ke ngoko waya kufika. Yakumbona lenkwenkwana ibalekile wayisukela wayibamba ngesandla: engekazi ukuba yiyo le yenze oku, esaba ngu Mr. Stroud. Ute xa esamana efuna u-Stroud pakati komzi eyite cu ngesandla inkwenkwe le afika amanye amadoda ayitabata aya nayo kwa Hayihayi. U-Mr. Amos uhlangene nayo endleleni ibanjwe ngengalo ngamadoda amabini, wati kuba kungeko xesha wagqitela apo bebekona abafileyo abantwana. Akuba eyibonile into eyenzekileyo ususe omnye wonyana baka Mr. Woest ukuba lonkwenkwana ayise e-Dikeni. Uyifumene apo kwa Hayihayi isabanjwe ngesandla ngamadoda amabini wemka ke nayo ukuyisa e-Dikeni.

Sibona ukuba kwipepa lase Fort Beaufort lamangesi kutiwa ababantwana bebeye kuba esitiyeni waza u-George akuiri pumani abavuma, wada waya kutabata umpu esiti uza kuboyikisa wati esawupete wakubeka, kanti umpu uza kusuke udubule ngokukubeka. Sifuna ukubacacisela bonke ukuba lamazwi elo- pepa ayayigqweta inyaniso. Ababantwa- na bebeye kucela. Kanjalo badutyulwa bemi ebaleni bengeko esitiyeni. U-George lowo akakange atsho nokukanye ukuti godukani; ukudubula kompu awenziwa-

nga kukukubeka, uwupakamisile wajolisa kubo. Bonke abasindileyo bati bamvile xa awutyedayo.

Elotyala libe litetwa e-Dikeni ngo Mgqibelo ngomhla 20, Imantyi yagqiba kwelokuba lonkwenkwe mayilinde u- Mgwebi.

Abantwana ababubileyo bancwatywe ngolwe Sine ngo 18, ngu Rev. Dr. Stewart —ababini baka Hayihayi bancwatyelwa e-MacFarlane, omnye waya kuncwatyelwa Etolofiyeni ngu Mr. Makiwane. Abanxweleriweyo kuvakala ukuba bobabini base ndleleni yokupila.

Izihlobo ezimgama ziyacelwa ukuze seziwamkela nge *Sigidimi* lombiko, zinga- lindeli kuti yinina ukuba zingabalelwa, kuba mhla kunje abazali intliziyo zabo azinakucinga ngezinto ezininzi.

Ukuvelana esivelana ngako nabazali babantwana asinako ukukufeza ngamazwi nangosiba. Intlungu yokupulukana nabantwana ngoluhlobo akuko simvayo ukuba wake wayitwaliswa ngapambili. Kodwa ke indawo esinokuyenza kupela kukubashiyela ezandleni zo Tixo wabo, umtutuzeli wentsizana ezinje ngokuba benjalo ngalemini yanamhla.

IREMENTE YASE DIKENI.

Iremente yalo mzi, bokumbula abanye ukuba kuse kunexesha ingenamfundisi ungowayo. Yati kwakumka u-Rev. James Robertson nge 1874— ukuya kwizizwe ezimele i-Dutywa, yasala ikangelwe ngumfundisi opete ama Ngesi apa e- Dikeni, u-Rev. W. J. B. Moir. Kute ke kuba le yabantsundu iyiremente enkulu, ekufuneka inomfundisi omele yona yodwa kwaqondakala ukuba kufanelekile ukuba mayimfumane.

Ngomhla 5 ka November 1875 kube kuko intlanganiso yokunyula umfundisi engati imtande ukubi abe ngumkokeli wayo. Kute namhla kwako indawo ezintatu ezibe zingazange zibeko ngapambili kwezi tyalike zilunge ne Free Church, indawo